Улм
Улм () е град в Германия, провинция Баден-Вюртемберг. Това е родният град на Алберт Айнщайн.

География 
Градът е разположен на река Дунав и нейния приток Илер. Този независим град е център на окръга Алб-Донау.

Площта на Улм е 118,69 км², населението към 31 декември 2010 г. – 122 801 жители, а гъстотата на населението – 1035 д/км².

История 
Градът се споменава за първи път през 9 век. Селището се споменава за пръв път през 854 г. като търговски пункт. През 1181 г. Улм получава градски права и до 1802 г. е седалище на курфюрст (княз). В края на XII век херцог Отокар фон Шарермарк дава привилегии на търговците от Улм, Регенсбург и Аахен. От 1300 година започва укрепването на града с двойна стена. В един документ от 1397 г. се съобщава, че Улм е вече свободен, самостоятелен град.

Между 16 и 19 октомври 1805 г. в Улм се провежда Битката при Улм, при която Франция на Наполеон побеждава Австрия.

Забележителности 

 Катедралата в Улм (Улмският Мюнстер) е най-високата църковна постройка в света – 161,53 м.
 Фишерфиртел (немски: Fischerviertel – рибарският квартал) е средновековна занаятчийска част от града.

Партньорски градове 
  Арад, Румъния
  Братислава, Словакия
  Будапеща, Бая, Унгария
  Видин, Силистра, България
  Вуковар, Хърватия
  Клуж-Напока, Румъния
  Нови Сад, Суботица, Кладово, Сърбия
  Сибиу, Румъния
  Тимишоара, Румъния
  Тулча, Румъния
  Хинотега, Никарагуа

Личности родени в Улм 
 Роберт Бош (роден 1861 в с. Албек, околностите на Улм), индустриалец, изобретател
 Алберт Айнщайн (1879 – 1955), физик
 Клеменс Бецел (1895–1945), генерал-лейтенант
 Ули Хьонес (р. 1952), футболист

Личности починали в Улм 
 Едгар Рабш (1928 – 1990), немски органист и композитор

Външни препратки 
 Официален сайт на града

Източници 

Градове в Баден-Вюртемберг
Свободни градове
Градове на Дунав